Filannoon jalqabaa guyyaa Waliigaltuichi dirqisiisaa itti taherraa jalqabee yeroo ji'oota jaha hin caalletti adeemsifama. Barreessaan Muummichi Dhaabbata Mootummoota Gamtoomanii tokkoon tokkoon filannoorratti xalayaa ji'oota afuriin dura Biyyoota Waliigalticha fudhataniif barreessuun ji'oota sadii keessatti maqaa nama kaadhimamtummaaf filanii akka ergan gaafata. Barreessaan Muummichi gama isaatiin maqaa filatamtootaatiifi biyya bakka bu'anii walduraa duubee qubeetiin qopheessuudhaan Biyyoota Waliigaltee kana mallatteessaniif dhiheessa.